CELEX: 62021CN0070
Language: sl
Date: 2021-02-03 00:00:00
Title: Zadeva C-70/21: Tožba, vložena 3. februarja 2021 – Evropska komisija/Helenska republika

12.4.2021   
            
            
               SL
            
            
               Uradni list Evropske unije
            
            
               C 128/27
            
         
      Tožba, vložena 3. februarja 2021 – Evropska komisija/Helenska republika
      (Zadeva C-70/21)
      (2021/C 128/34)
      Jezik postopka: grščina
      
         Stranki
      
      
         Tožeča stranka: Evropska komisija (zastopnika: M. Kostantinidis, M. Noll-Ehlers)
      
         Tožena stranka: Helenska republika
      
         Predlogi tožeče stranke
      
      Tožeča stranka Splošnemu sodišču predlaga, naj:
      
                  A)
               
               
                  Ugotovi, da Helenska republika s tem:
                  
                              —
                           
                           
                              da je sistematično in trajno presegala mejne vrednosti koncentracije PM10, glede dnevnih mejnih vrednosti na območju/aglomeraciji ΕL0004 Thessaloniki (Solun), ki veljajo od leta 2005, ni izpolnila obveznosti iz člena 13 v povezavi s prilogo XI k Direktivi 2008/50/ES (1);
                           
                        
                              —
                           
                           
                              da ni sprejela, do 11. junija 2010, ukrepe za zagotovitev skladnosti z mejnimi vrednostmi PM10 na območju/aglomeraciji ΕL0004 Thessaloniki, ni izpolnila obveznosti iz člena 23(1) Direktive 2008/50 (v povezavi s prilogo XV, točka A, k navedeni direktivi), in zlasti obveznosti – določene v členu 23(1), drugi odstavek, te direktive – določitve ustreznih ukrepov za zagotovitev, da bi bilo obdobje preseganja čim krajše.
                           
                        
            
                  B)
               
               
                  Helenski republiki naloži plačilo stroškov.
               
            
         Tožbeni razlogi in bistvene trditve
      
      Komisija s prvim tožbenim razlogom poudarja, da Direktiva 2008/50 o kakovosti zunanjega zraka in čistejšem zraku za Evropo, državam članicam nalaga, da omejijo izpostavljenost prebivalstva delcem (PM10). Komisija meni, da Helenska republika na podlagi letnih poročil o kakovosti zraka, ki jih je predložila, po letu 2005, ko je postala obvezna skladnost z dnevnimi in letnimi mejnimi vrednosti (najprej v skladu s členom 5(1) Direktive 1999/30/EGS, nato v skladu s členom 13 Direktive 2008/50), ni zagotovila skladnosti z dnevnimi mejnimi vrednostmi v aglomeraciji ΕL0004 di Thessaloniki.
      Komisija z drugim tožbenim razlogom poudarja, da člen 23(1), drugi odstavek, Direktive 2008/50 državam članicam v primeru preseganja mejnih vrednosti nalaga jasno in takojšnjo obveznost priprave načrtov za kakovost zraka, ki vključujejo ustrezne ukrepe za to, da bi bilo obdobje preseganja čim krajše. Komisija trdi, da s kršitvijo člena 23(1) Direktive 2008/50 Helenska republika ni pripravila ustreznih načrtov za kakovost zraka kar zadeva aglomeracijo EL0004 Thessaloniki.
      
         (1)  Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo (UL 2008, L 152, str. 1).